rlitschk/wikidir huggingface dataset:
Donald Calthrop (* 11. April 1888 in London-Chelsea; † 15. Juli 1940 in Eton, Berkshire) weer en britischen Schauspeler. Calthrop weer de Enkel vun den irisch-amerikaanschen Dramtiker Dion Boucicault. Sien Loopbahn as Schauspeler füng 1906 mit dat Stück A Wire Entanglement an’t Comedy Theatre in London an. He hett dorna an verschedene Theaters in de Hööftstadt speelt, so as dat Theatre Royal Haymarket, woneem he Kummedierullen, aver ok klass’sche Rullen speelt hett. 1917 harr he groten Spood mit de musikaalschen Westend-Kummedie The Boy. 1923 is Calthrop as Manager an’t King’s Way Theatre gahn, woneem he tallrieke Stücken vun William Shakespeare opföhrt hett. 1926 weer he vör dree Maanden an’n Broadway in New York City in de Musikrevue The Merry World to sehn. 1916 hett Calthrop to’n eersten mol vör de Kamera stahn. An de Siet vun sien Unkel Dion Boucicault junior (1859–1929) speel he en Johr later in Masks and Faces. Noch en Johr later harr he de Titelrull in dat Historienepos Nelson vun Maurice Elvey. Vun de laten 1920er Johren an hett he regelmatig an Filmen mitarbeit. De smalle Schauspeler weer goot teihn Johren lang op lege, undörsichtige Rullen fastleggt, Ünner annern hett em de junge Alfred Hitchcock in
Otto Christoph Heise (* 3. April 1750 in Full; † 27. Oktober 1819 in Stood) weer en düütschen Verwaltungsbeamten. Heise is 1750 as Söhn von Anna Engel Marlene Schugdt (27. Oktober 1718–18. November 1773), un den Offzeer Otto Wilhelm Heise (8. September 1698–28. November 1770) in Full boren. He hett an de Universität Göttingen Juristeree studeert un is in’n hannöverschen Verwaltungsdeenst gahn. He weer Amtsauditer bi dat Amt Veern, denn Amtsschriever bi de Ämter Steierberg un Liebenau un von’n 2. August 1780 af an in dat Amt Hagen. In de Tied von’n Eersten Koalitschoonskrieg is Heise 1796 Feldkriegskommissar von dat hannöversche Observatschoonskorps worrn. In’n Mai 1798 is he as Amtmann in dat Amt Scharzfels versett worrn. Von 1802 af an weer he Kommerzraad un Bövertollinspekter to Brunshusen un Stood. Dat is he bet to sien Dood 1819 bleven. 1788 is na em de Moorkolonie Heis nöömt worrn. He hett Maria Dorothea Scharf freet. De beiden harrn söven Kinner. Ünnern annern Otto David (9. Mai 1780–19. Mai 1780), Otto Christoph (* 9. April 1785) un Friedrich Wilhelm (6. Mai 1791–23. November 1862). http://gedbas.genealogy.net/person/show/2194355 Staats- und gelehrte Zeitung des hamburgischen unpartheyischen Correspondenten. 1819, Sied 402 http://www.gaebler.info/phpgedview/individual.php?pid=I17534&ged=cg.ged&PHPSESSID=xxGOOGLEBOTfsHTTPcffWWWdGOOGLxx Heinrich Wilhelm Rotemund: Das gelehrte Hannover,
Cleve is en Hoff in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Uthleer. De Naveröörd sünd Weersbe in’n Noordwesten, Offenwardenermoor in’n Noorden, Uthleer in’n Oosten, Aschwarden in’n Süüdwesten un Rechtebe in’n Westen. De Naam Cleve is en ole Dativform to Kliff. De Oort liggt an’n Rand von de Oosterholter Geest na de Oosterstoder Masch, de hier stark affallt. De Hoff hett in dat 18. Johrhunnert de Amtmannin Potten tohöört. In dat 18./19. Johrhunnert weer de Hoff Sitt von de Gerichtshollers von de Gerichten Kassbrook, Meyenborg, Swonewebel un Neenhusen, Diedrich un Christoph Rudolph Rohdenburg. Nu höört de Hoff de Familie Mehrtens to. De Oort hett vör 1885 to dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben. Cleve is evangeelsch-luthersch präägt un höört to dat Kaspel von de Nicolai-Kark in Uthleer. An Cleve langs löppt de Kreisstraat 49, de in’n Westen na Rechtebe geiht un in’n Oosten na Uthleer an de Landsstraat 134 ran. De nächste Autobahn is de Autobahn 27. De Opfohrt 13 Uthleer liggt so veer Kilometer in’n Oosten von Cleve. De nächste Bahnhoff
Hassel (hoochdüütsch Hassel) is en lütten Oort in de Gemeen Swonewebel in’n Landkreis Oosterholt, Neddersassen. De Oort höört polietsch to de Oortschop Aschwarden. De Naveröörd sünd Aschwarden un Brook in’n Noordoosten, Meyenborg in’n Oosten, Hinnebeek in’n Süüdoosten, Rade in’n Süden un Harriersand in’n Westen. In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Hagen tohöört. Na 1885 is de Oort in’n Kreis Blomendal wesselt. 1932 is dat Deel von’n Landkreis Oosterholt worrn. Hassel is evangeelsch-luthersch präägt un höört to dat Kaspel von de Nikolai-Kark in Brook. För de Kathoolschen is de St.-Ansgar-Kark in Swonewebel tostännig. Dör Hassel löppt de Kreisstraat 2, de in’n Noorden na Aschwarden un Rechtebe geiht un in’n Süden na Rade un wieder na Nee’nkarken an de Landsstraat 149 ran. De nächste Autobahn is de Autobahn 27. De Opfohrt 13 Uthleer liggt so ölven Kilometer in’n Noordoosten von Hassel. De nächste Bahnhoff is so bi teihn Kilometer wied weg in’n Süden de Bahnhoff Farge an de Bahnlien
Loh (hoochdüütsch Lohe) is en Dörp in de Gemeen Hagen in’n Landkreis Cuxhoben, Neddersassen. Binnen de Gemeen Hagen höört dat Dörp to de Oortschop Braamst. De Naveröörd sünd Bokel un Hassbüttel in’n Noordoosten, Ollendörp in’n Oosten, Ax in’n Süüdoosten, Harndorp un Finterbarg in’n Süüdwesten, Braamst in’n Westen un Gackau, Langenfeld un Loherholt in’n Noordwesten. In de Franzosentied von 1810 bet 1814 hett de Oort to de Mairie Dammhagen in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben. De Oort is an’n 1. März 1974 Deel von de Gemeen Braamst worrn. To’n 1. Januar 2014 is de Gemeen Braamst denn Deel von de Gemeen Hagen worrn. In’n Eersten Weltkrieg sünd söss Soldaten ut Loh fullen oder vermisst un in’n Tweten Weltkrieg 15. Loh is evangeelsch-luthersch präägt un höört to dat Kaspel von de Jacobi-Kark in Braamst. De Oort hett en egen Karkhoff. Dat Wapen von Loh wiest op sülvern Grund en grönen Ast
Fleest is en Dörp un Oortschop in de Gemeen Lox in’n Landkreis Cuxhoben, Neddersassen. Dat Dörp liggt in de Masch an de Luun. De Naveröörd sünd Jührde un Lanhusen in’n Noorden, Lox in’n Oosten, Ness un Stotel in’n Süüdoosten, Speckje un Holt in’n Süden, Maihusen un Wiemsdörp in’n Süüdwesten, Overwarf in’n Westen un Ueterlande in’n Noordwesten. Fleest kummt 1105 as Flietsete toeerst in de Oorkunnen vör. De eerste Deel von’n Naam is Fleet, steiht also för de Luun, de twete is -seet, wat en Wahnsteed betekent. In Fleest hett dat langs de Luun en ganze Reeg Tegeleen geven. De letzten hebbt 1960 un 1972 dichtmaakt. In de Franzosentied von 1810 bet 1814 hett de Oort to de Mairie Stotel in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1779 to dat Amt Stotel tohöört, dat denn in dat Amt Stotel-Vieland opgahn is. Von 1831 bet 1885 hett de Oort to de Amtsvaagdie Stotel in dat Amt Leh höört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.
Holt (hoochdüütsch Holte) is en Dörp un Oortschop in de Gemeen Lox in’n Landkreis Cuxhoben, Neddersassen. Bi de Oortschop Holt höört ok de Oort Speckje mit bi. Holt liggt op en Geestsporn, de von Stotel her in de Masch rinreckt. In’n Oosten von dat Dörp liggt Moor. De Oort liggt so bi 500 Meter von’n ne’en Loop von de Luun af. Düsse Loop is eerst in de Johren 1980 so kamen. De Naveröörd sünd Fleest un Speckje in’n Noorden, Stotel in’n Noordoosten, Stotelermoor un Hahnenknoop in’n Süüdoosten, Swegen un Neenlannermoor in’n Süden, Büttel un Neenlann in’n Süüdwesten un Maihusen, Wiemsdörp un Overwarf in’n Noordwesten. De hüdige Oort geiht trügg op dat Good Holt. Dat hett von 1371 bet 1470 de Familie Nagel tohöört. In’n Eersten Weltkrieg sünd dree Soldaten ut Holt fullen oder vermisst un in’n Tweten Weltkrieg söven. In de Franzosentied von 1810 bet 1814 hett de Oort to de Mairie Stotel in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1779 to dat Amt Stotel tohöört, dat denn in dat Amt Stotel-Vieland opgahn is. As dat
Dat Gesamtgericht Leessem-Schönebeck weer en Patrimonialgericht un Verwaltungsrebeed in Bremen-Veern un in dat Königriek Hannover binnen de Landdrostie Stood. Gerichtsherrn weren de Besitters von dat Good in Schönebeck, de Familie von der Borch. In dat Gericht sünd de Patrimonialgerichten Leessem un Schönebeck tohoopslaten, de vörher egenstännige Gerichten billt hebbt. 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Wersermünnen un direkt to Frankriek. Dat Rebeed leeg in disse Tied in de Kantons Oosterholt un Vesack. 1813 müssen de Franzosen dat Rebeed denn opgeven un de ole Stand is wedderkamen. De Kriminalgerichtsborkeit för dat Gericht Schönebeck hett dat Amt Oosterholt 1831 övernahmen. Bi de Verwaltungs- un Justizreform an’n 1. Oktober 1852 is dat Gericht Leessem-Schönebeck Deel von dat Amt Leessem worrn. Leessem: Schönebeck: ~1830: Dr. Cammann, Nee-Schönebeck ~1840: Avkaat Dr. G. H. Heesemann ~1850: Gerichtsamtmann Dr. G. H. Heesemann, Schönebeck Friedrich W. Harseim, C. Schlüter: Statistisches Handbuch für das Königreich Hannover. 1848, Sied 150: http://books.google.de/books?id=eOI-AAAAcAAJ&pg=PA150 Peter Adolf Winkopp: Der Rheinische Bund. Band 16, Mohr, Frankfort an’n Main 1810, Sied 138: https://books.google.de/books?id=c24IAAAAQAAJ&pg=PA138
Prigge is de Familiennaam von Burkhardt Prigge (* 1964), düütschen Basketballtrainer, Lisa Prigge (1933–2010), düütsche Politikerin, Maria Elisabeth Prigge (1949–2007), öösterrieksche Künstlerin, Richard Prigge (1896–1967), düütschen Mediziner un Naturwetenschopper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wiebusch is de Familiennaam von Carsten Wiebusch (* 1969), düütschen Organist un Karkenmusiker, Marcus Wiebusch (* 1968), düütschen Musiker, Michaela Wiebusch (* 1971), düütsche Schauspelerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Calvin betekent Calvin Klein, en Designer, Calvin, en Deel vun dat Comic-Duo Calvin and Hobbes. Calvin is de Familiennaam von Andre Calvin (* 1985), US-amerikaanschen Basketballspeler, Clémence Calvin (* 1990), franzöösche Löperin, Johannes Calvin (1509–1564), Swiezer Reformater, Marcus Calvin (* 1965), düütschen Schauspeler, Melvin Calvin (1911–1997), US-amerikaansch Chemiker, Samuel Calvin (1811–1890), US-amerikaanschen Politiker, Samuel Calvin (1840–1911), US-amerikaanschen Geoloog, William H. Calvin (* 1939), US-amerikaansch Neurobioloog. Kiek ok bi: Calvinus, Kelvin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ferdinand Petrowitsch Baron vun Wrangel, (russisch Фердинанд Петрович Врангель, * 9. Januar 1797 in Pleskau, † 6. Juni 1870 in Derpt) weer Admiraal un Minister in Russland. Wrangel weer een düütschbaltischen Offzier vun de russisch Marine. He hett vun 1820 - 1824 lange Reisen ünnernohmen noh den Noorden vun Sibirien. He hett de ganze Gegend dor, wo vördem nümms wat vun afwüß, beschreben un up Korten uptekent. Vun 1828 bet 1834 weer he Generolgouverneur vun Russisch-Amerika (vundoog Alaska). 1847 is he Admiraal in Russland wurrn un vun 1853 bet 1858 weer he Minister vun de Marine in Rußland. In Alaska dreegt de 4.317 m hoge Vulkan Mount Wrangell un de Wrangell Mountains sienen Nomen. In de Noordpolarsee is dat Wrangeleiland noh em nömmt.
Martina Sofie Nöth (* 1974 in Würzborg) is en düütsche Schrieversche vun Fantasygeschichten un Romanen un ok Ledermakersche un Singersche. Opwassen is se in Würzborg un hett in Heidelbarg Psychologie studeert. Ünner ehrn Künstlernaam Amber hett se tosamen mit annere Speellüüd een CD mit Leeder na middelöllerliche Oort ünnern den Titel Bardensang opnahmen, de an dat Rullenspeel Das Schwarze Auge (plattdüütsch: Dat swarte Oog) anlehnt sünd. Martina Nöth hett dree Romane över de Fantasywelt Aventurien un ok Geschichten in annere Rullspeelsysteme schreven. Martina Nöth levt in Mannheim und maakt an de Siet vun Beroop, Schrieveree un dat Musikmaaken ok geern ehr Hobby Live Action Role Playing (Dat is en engelsch Wort vör en bestimmt Rebeet von Rullspelen). Twüschendör hett se ook mol vör een Elektro-Band mit den Naam Dracul sungen. In dat Johr 2005 hett se ünner ehr Pseudonym tosamen mit ehr Musikgrupp Amber de CD Rabenflug rutbröcht, de mehr so in dat Moderne und Rockige geiht un sik vun’t Rullenspeel loslöst. Vun dat Musikwark hett se 2007 en CD mit Live-Opnahmen publizeert. Ünner dat Pseudonym Doria Gray hett se 2008 en Leed för dat Cyberfantasy-Rullenspeel Shadowrun inspeelt. För dat Speelsystem schrifft se ok. Ehr nee Projekt is dat Swing-Trio
De Stormflood 1412 oder Cäcilienflood weer en grote Stormflood an’n 22. November 1412 (Naamsdag von Cäcilia von Room) an de Ünnerelv. Dör en Storm is an’n 22. November dat Water von de Noordsee in de Elv drückt worrn un dat Elvwater kunn nich aflopen. In Oolland is de Oort Zesterfleet ünnergahn un Hahnöversand is von’n fasten Wall aftrennt un to en Insel worrn. Oolwarder is ok swoor drapen worrn un müss na de Flood nee indiekt warrn. De Pastoor an’n Hambörger Pesthoff, Peter Hessel (1639–1677), hett in dat 17. Johrhunnert schreven, dat dor 30.600 Minschen bi verdrunken sünd. Entstehung der Bracks, op Hamburg.de (PDF; 2,0 MB)
Droste is en Familiennaam, de vun dat Amt vun’n Drost afkummt. Lüüd mit den Naam Droste: Wiglaf Droste, en düütschen Journalist, Schriever un Singer. Annette von Droste-Hülshoff, düütsche Schrieversche, Clemens August Droste zu Vischering, Arzbischop vun Köln, Heinrich Droste, en düütschen Verleger, Georg Droste, en plattdüütschen Schriever.
Eckstever is en Dörp in de Gemeen Otterbarg in’n Landkreis Veern, Neddersassen. In’n Noordwesten von Eckstever liggt de Otterster See. De Naveröörd sünd Northauen, Taaken un Reeßen in’n Noordoosten, Söttmer un Stuckenbossel in’n Süüdoosten, Otterbarg in’n Süüdwesten un Otterst in’n Noordwesten. In de Franzosentied von 1810 bet 1814 hett de Oort to de Mairie Otterbarg in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to dat Amt Otterbarg un 1859 bet 1885 to dat Amt Achem tohöört. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort is an’n 1. Juli 1972 Deel von de Gemeen Otterbarg worrn. Eckstever is evangeelsch-luthersch präägt un höört to dat Kaspel von de Martin-Kark in Otterst. För Eckstever is de freewillige Füürwehr Otterst mit tostännig. Von Eckstever löppt de Kreisstraat 37 na Westen an de Landsstraat 132, de denn in’n Noorden na Otterst un över Vörwark un Steenfeld an de Bundsstraat 71 ran löppt. In’n Süden geiht de Straat na Otterbarg. In’n Oosten geiht ok en Straat na Reeßen. De nächste Autobahn is de
De Jämthund is en vun de FCI anerkannt sweedsch Hunnenrass (FCI-Grupp 5, Sektschoon 2, Standard Nr. 42). Disse Hund, de to de nordisch Hunnen tellt, wurrd 57–65 cm groot un 29,5–30,5 kg swoor. Dat Hoor is temelk eng anliggend, hell bit dunkelgrau. De Jämthund stammt ut de historsch sweedsch Provinz Jämtland un wurrd hööftsächlich to de Jagd up den Elch bruukt, in de Vergangenheit ok up Boren un den Luchs. Hervörstekend Markmalen sünd sien Kraft un Utdüer. Jämthund. Mehr Biller, Videos oder Audiodateien to’t Thema gifft dat bi Wikimedia Commons. FCI-Link
Friedrich Heinrich Ernst Graaf vun Wrangel (* 13. April 1784 in Stettin; † 1. November 1877 in Berlin) weer Generalfeldmarschall in Preußen. Siet 1796 weer he in de preußsche Armee un hett as Offzier bi den Krieg gegen Napoleon mitmookt. 1839 is he General wurrn. 1848 weer he Kummandeur vun de Suldaten in Sleswig-Holsteen. In dat sülbige Johr 1848 hett he de Natschonolversammlung in Berlin uplööst. Dormit mook he een Enn mit de Märzrevolutschoon in Preußen. 1856 is he Generalfeldmarschall wurrn un 1864 hefft se em to’n Graaf mookt. Bi den tweeten düütsch-däänschen Krieg 1864 harr he toeerst dat böverst Kummando ober de preußschen un öösterriekschen Truppen. Man he weer al to oolt un keem mit siene Upgoben nich mehr kloor. Dor hett he Bott geben. De Lüe hefft em geern lieden mocht vunwegen sien deegten Humor. Sien Ökelnaam weer Papa Wrangel. Friedrich von Wrangel. Mehr Biller, Videos oder Audiodateien to’t Thema gifft dat bi Wikimedia Commons.
Bullendörp betekent Bullendörp, Oort in de Gemenen Haunstörp, Echen un Hittbargen in’n Landkreis Lümborg, Neddersassen, Bullendörp, Oort in de Gemeen Groot Pankow in’n Landkreis Prignitz, Brannenborg, Bullendörp, Oort in de Gemeen Olenmoor in’n Kreis Steenborg, Sleswig-Holsteen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Middeldörp (hoochdüütsch Mitteldorf) is en Dörp in de Gemeen Otterbarg in’n Landkreis Veern, Neddersassen. De Oort höört polietsch to de Oortschop Posthusen binnen de Gemeen Otterbarg. De Oort liggt in dat Hellweger Moor. Dat Water ut dat Rebeed warrt över Gravens na de Wümm hen afföhrt. De Naveröörd sünd Rootlook un Otterbarg in’n Noorden, Wümmingen in’n Noordoosten, Postdörp un Stell in’n Oosten, Hintzendörp un Stellsfellen in’n Süüdoosten, Grasdörp in’n Süden, Schanzendörp un Giersdörp in’n Süüdwesten, Bassen in’n Westen un Brammer in’n Noordwesten. Middeldörp is in de Tied na 1792 as Moorkolonie in dat Hellweger Moor grünnt worrn. Polietsch hett dat jümmer to Wümmingen tohöört. In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Amtsvaagdie Ahusen (Ünnervaagdie Hintzendörp) in dat Amt Rodenborg un 1852 bet 1885 to dat Amt Achem tohöört. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort hett fröher mit Postdörp, Rootlook un Wümmingen de Gemeen Wümmingen billt, de sik an’n
De Brobargerhoff, oder ok blots Brobargen nöömt, weer een von söss Eddelgöder in Laak bi Öberndörp. Vondaag hett de Hoff de Adress Laak 4. De Hoff hett de Familie von Brobargen tohöört. De letzte weer Landraad Arp von Brobargen, de hier 1697 doodbleven is. De Hoff is denn in’n Besitt von Arp von Brobargen sien Grootsöhn Arp von Düring övergahn. As von Düring 1732 doodbleven is, hett sien Süstersöhn Johann Friedrich von Issendörp den Hoff arvt. In dat 19. Johrhunnert harr de Familie Benzen dat Good övernahmen. En Graffplaat op’n Hoff is vondaag as Bodenkmaal schuult (List von de Bodenkmaals in Öberndörp). Johann Hinrich Pratje: Vermischte historische Sammlungen. 1845, Sied 579 Peter von Kobbe: Geschichte und Landesbeschreibung der Herzogthümer Bremen und Verden. Vandenhoeck und Ruprecht, 1824, Sied 129 Heinrich Daniel Andreas Sonne: Beschreibung des Königreichs Hannover. Cotta, 1834, Sied 482 Heinrich Daniel Andreas Sonne: Beschreibung des Königreichs Hannover. Cotta, 1834, Sied 77 Koordinaten:53° 46′ N, 9° 8′ O
Brobargen betekent Brobargen, Oort in de Gemeen Kronenborg in’n Landkreis Stood, Neddersassen, Brobargen, Eddelgood in Laak bi Öberndörp, Landkreis Cuxhoben, Neddersassen, von Brobargen, Eddelfamilie, de ehren Stammseet in’n Oort Brobargen harr. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wittst (hoochdüütsch Wittstedt) is en Dörp in de Gemeen Hagen in’n Landkreis Cuxhoben, Neddersassen. Dat höört binnen de Gemeen Hagen to de polietsche Oortschop Braamst. Wittst liggt op de Oosterholter Geest dicht bi de Gackau. De Naveröörd sünd Sühn un Hollen in’n Noordoosten, Heis in’n Oosten, Gackau un Kraansmoor in’n Süüdoosten, Braamst un Bössen in’n Süden, Hagen, Kassbrook, Driftseet un Dannendörp in’n Süüdwesten, Langendammsmoor un Swegen in’n Westen un Hahnenknopermoor, Hahneknoop un Drostendamm in’n Noordwesten. To de öllsten Funnen ut dat Rebeed von Wittst höört dat Grootsteengraff Wittst ut de Jungsteentied. Wittst kummt 1105 toeerst in en Oorkunn von’n Bremer Arzbischop Friedrich I. vör. In’n Eersten Weltkrieg sünd 12 Soldaten ut Wittst fullen oder vermisst un in’n Tweten Weltkrieg 32. In de Franzosentied von 1810 bet 1814 hett de Oort to de Mairie Dammhagen in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Braamst in dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben. De Oort is an’n 1.
Sanddamm weer fröher en Gemeen in’n Landkreis Bremervöör. De ole Gemeen hett sik tohoopsett ut de veer Öörd Hönau, Lindörp, Neendamm un Isheim. De veer Moorkolonien Hönau, Lindörp, Neendamm un Isheim sünd 1929 to een Gemeen tohoopslaten worrn. Disse Gemeen hett den ne’en Naam Sanddamm kregen. De Naam kummt af von de Straat, de vondaag de Kreisstraat 105 billt. An disse Straat langs sünd de veer Öörd as Stratendörper anleggt worrn un de Weg hett denn Bremervöör un Loomst verbunnen. De Weg weer fröher nich plaastert un is jümmer wedder mit Sand ophöögt worrn un hett en Damm dör dat Moor billt. To’n 1. Oktober 1949 is de Gemeenverband von de veer Öörd denn aver wedder oplööst worrn. Ut Hönau un Lindörp is de Gemeen Hönau-Lindörp billt worrn un ut Neendamm un Isheim de Gemeen Isheim. Neues Archiv für Niedersachsen. Band 3, W. Dorn, 1949, Sied 871 http://www.verwaltungsgeschichte.de/bremervoerde.html Koordinaten:53° 32′ N, 9° 8′ O
Westeresch (hoochdüütsch Westeresch) is en Dörp un Oortschop in de Gemeen Scheeßl in’n Landkreis Rodenborg, Neddersassen. To de Oortschop Westeresch höört blangen Westeresch sülvs ok Wenkeloh mit to. De Naveröörd sünd Sootel in’n Noorden, Wenkeloh un Helsch in’n Noordoosten, Büschelskamp in’n Oosten, Scheeßl in’n Süüdoosten, Westerholt in’n Süüdwesten un Hetzweeg, Wittkopsbossel un Olenhöben in’n Noordwesten. Westeresch kummt 1128 toeerst in de Oorkunnen vör. In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en, grötteren Kreis Rodenborg worrn. Von 1964 bet 1974 weer de Gemeen Westeresch Maat von de Samtgemeen Scheeßl. De Oort is an’n 1. März 1974 mit de Gemeenreform in Neddersassen Deel von de Gemeen Scheeßl worrn. Dorbi sünd de Gemeen Westeresch un de Samtgemeen Scheeßl oplööst worrn. Binnen de Gemeen Scheeßl billt dat Dörp nu en Oortschop mit egen Oortsbörgermeester un en Oortsraad mit fiev Liddmaten. In’n Tweten Weltkrieg sünd ölven Soldaten ut